U-I-170/12
Natisni
Opravilna št.:
U-I-170/12
Datum odločitve:
12. 7. 2012
ECLI:
ECLI:SI:USRS:2012:U.I.170.12
Akt:
Zakon za uravnoteženje javnih financ (Uradni list RS, št. 40/12) (ZUJF), 2. odst., 3. odst.,  4. odst. in 6. odst. 143. čl.
Izrek:
Zahteva za oceno ustavnosti drugega, tretjega, četrtega in šestega odstavka 143. člena Zakona za uravnoteženje javnih financ (Uradni list RS, št. 40/12) se zavrže.
Evidenčni stavek:
Ustavno sodišče zavrže zahtevo reprezentativnega sindikata, če ogroženost pravic delavcev ni izkazana.
Geslo:
1.2.1.53 - Ustavno sodstvo - Vrste vlog - Vloga državnega in drugega organa - Sindikat.
1.4.51.6 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Drugo.
1.5.51.1.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje zahteve.
Pravna podlaga:
Člen 25.1, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Zveza svobodnih sindikatov Slovenije, Ljubljana, in drugi
Datum vloge:
5. 7. 2012
Vrsta odločitve:
sklep
Vrsta rešitve:
zavrženje
Dokument:
US29802
Dokument v PDF obliki:
U-I-170-12.pdf
150 KB
Prenesite datoteko
U-I-170/12-8
12. 7. 2012
SKLEP
Ustavno sodišče je v postopku za oceno ustavnosti, začetem z zahtevo Zveze svobodnih sindikatov Slovenije, Ljubljana, ki jo zastopa mag. Dušan Semolič, Sindikata upokojencev Slovenije, Ljubljana, ki ga zastopa sekretar Miloš Mikolič, Sindikata državnih organov Slovenije, Ljubljana, ki ga zastopa sekretar Drago Ščernjavič, in GLOSE – Sindikata kulture Slovenije, Ljubljana, ki ga zastopa predsednik Doro Hvalica, na seji 12. julija 2012
sklenilo:
Zahteva za oceno ustavnosti drugega, tretjega, četrtega in šestega odstavka 143. člena Zakona za uravnoteženje javnih financ (Uradni list RS, št. 40/12) se zavrže.
OBRAZLOŽITEV
1. Predlagatelji izpodbijajo drugi, tretji in četrti odstavek 143. člena Zakona za uravnoteženje javnih financ (v nadaljevanju ZUJF), ki določajo zmanjšanje pokojnin, za katerih izplačilo Republika Slovenija zagotavlja sredstva iz državnega proračuna v skladu z 232. členom Zakona o pokojninskem in invalidskem zavarovanju (Uradni list RS, št. 109/06 – uradno prečiščeno besedilo – v nadaljevanju ZPIZ-1). Izpodbijajo tudi šesti odstavek 143. člena ZUJF, ki začasno ureja višino in izplačilo letnega dodatka iz 136.b člena ZPIZ-1, do katerega so upravičeni uživalci pokojnin oziroma določenih nadomestil iz invalidskega zavarovanja. Predlagatelji zatrjujejo neskladje izpodbijanih določb z 2. členom, prvim odstavkom 14. člena, 50. in 155. členom Ustave ter navajajo, da so z njimi ogrožene pravice njihovih članov – bivših zaposlenih delavcev.
2. Reprezentativni sindikat za območje države za posamezno dejavnost ali poklic lahko na podlagi enajste alineje prvega odstavka 23.a člena Zakona o Ustavnem sodišču (Uradni list RS, št. 64/07 – uradno prečiščeno besedilo – v nadaljevanju ZUstS) začne postopek za oceno ustavnosti oziroma zakonitosti predpisa le v primeru, če so ogrožene pravice delavcev. Predlagatelji so, razen Sindikata upokojencev Slovenije, reprezentativni sindikati.
3. Izpodbijane določbe urejajo višino pokojnine določenih upravičencev ter višino letnega dodatka uživalcem pokojnin oziroma določenih nadomestil iz invalidskega zavarovanja, ne urejajo pa delovnopravnega položaja delavcev. Zato z izpodbijanimi določbami niso ogrožene pravice delavcev. Ker predlagatelji niso izkazali procesne predpostavke iz enajste alineje 23.a člena ZUstS, je Ustavno sodišče njihovo zahtevo zavrglo.
4. Ustavno sodišče je sprejelo ta sklep na podlagi prvega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10 in 56/11) v sestavi: podpredsednik mag. Miroslav Mozetič ter sodnice in sodnika dr. Mitja Deisinger, dr. Dunja Jadek Pensa, mag. Marta Klampfer, dr. Etelka Korpič – Horvat, Jasna Pogačar, dr. Jadranka Sovdat in Jan Zobec. Sklep je sprejelo soglasno.
mag. Miroslav Mozetič
Podpredsednik